இது குறித்து அமெரிக்க வெளியுறவுத் துறை செய்தி தொடர்பாளர் ஹெதர் நியூவர்ட் நேற்று அளித்த பேட்டியில், ‘‘ரஷ்ய தூதரக அதிகாரிகளை வெளியேற்றிய அமெரிக்காவின் நடவடிக்கைக்கு எதிராக ரஷ்யா எடுத்துள்ள இந்த நடவடிக்கையை நியாயப்படுத்த முடியாது. பிரிட்டனில் ரஷ்யா நடத்திய ரசாயன தாக்குதலை கண்டித்தே, அமெரிக்காவில் இருந்து ரஷ்ய தூதரக அதிகாரிகள் வெளியேற்றப்பட்டனர். அமெரிக்க தூதரக அதிகாரிகளை 7 நாட்களில் வெளியேறும்டியும், செயின்ட் பீட்டர்ஸ்பர்க்கில் உள்ள அமெரிக்க தூதரகத்தை 48 மணி நேரத்தில் மூடும்படியும் ரஷ்யா உத்தரவிட்டுள்ளது. ’’ என்றார். அவர் மேலும் கூறுகையில், ‘‘ரஷ்ய தூதரக அதிகாரிகளை வெளியேற்றும் அமெரிக்காவின் முடிவுடன் 28 நாடுகள் கைகோர்த்துள்ளன. உலகம் முழுவதும் 153 ரஷ்ய தூதரக அதிகாரிகள் வெளியேற்றப்பட்டு உள்ளனர். ரஷ்யாவின் எதிர் நடவடிக்கையை நாங்கள் எளிதாக எடுத்துக்கொள்ள போவதில்லை இதேபோன்ற நியாயமற்ற நடவடிக்கையை பிரிட்டனுடன் ஒத்துழைக்கும் 28 நாடுகளின் மீதும் ரஷ்யா எடுக்கப் போகிறதா? ரசாயன தாக்குதலால் தனிமைப்பட்டுள்ள ரஷ்யா, தூதரக அதிகாரிகளை வெளியேற்றும் முடிவால் மேலும் தனிமைப்பட விரும்புகிறதா? ரஷ்யாவின் நடவடிக்கைக்கு பதிலடி கொடுப்பது பற்றி அமெரிக்கா ஆலோசித்து வருகிறது’’ என்றார்.